Cristian Tudor Popescu a declarat că „UDMR joacă în general de partea puterii, dar cer un preț și sunt foarte scumpi”. Una din cerințele minorității maghiare ar putea fi autonomia teritorială, a precizat jurnalistul.

„UDMR, în general, joacă de partea puterii, dar cere un preț și sunt foarte scumpi UDMR-işti. Pentru ca Dragnea să obțină susținerea lor, UDMR o să ceară ceva, în legatură cu minoritatea maghiară”, a declarat Cristian Tudor Popescu.

Jurnalistul a declarat că una dintre cerințe ar putea fi chiar autonomia teritorială.

„UDMR-iștii forțează întotdeauna, cer foarte mult ca să obțină ceva și știu să exploateze situațiile în care e nevoie de ei”, a precizat jurnalistul.

Președintele UDMR, Kelemen Hunor, întrebat cum va vota partidul său la moţiunea de cenzură de miercuri, a declarat sâmbătă că o decizie în acest sens va fi luată în ziua votului.